tomron87/hebrew-wikipedia-sentences-corpus huggingface dataset:
הוא אף פרסם במדיה החברתית שלו פוסטים שמתעלמים מהטבח והאונס של חמאס נגד יהודיות ויהודים כשבו בעת, באטרפילד מתח ביקורת נוקבת על פעולות צה"ל ברצועת עזה: .
באוגוסט 2024, פורסם כי באטרפילד לוהק לסדרה חדשה של נטפליקס בשם "Out of the Dust".
מדובר במותחן פסיכולוגי המתרחש בתוך כת נוצרית שמרנית.
באטרפילד יגלם את דמותו של אדם.
שנה סדרה תפקיד הערות2006 אחרי תומאס אנדרו סרט טלוויזיה של ITV2008 אפר לאפר דוני פרק: "Episode 6"2008–2009 מרלין מורדרד 3 פרקים2017 כנפי הרעם בפעולה קונרד דיבוב; פרק: "Long Haul"2023–2019 חינוך מיני אוטיס מילבורן תפקיד ראשי (4 עונות); 32 פרקים2020 ברנדון בויד 3 פרקיםOut of the Dustאדםמיני-סדרה עתידית של נטפליקס
אייס ונטורה: בלש בצחוק הוא סרט קומי אמריקאי משנת 1994 בכיכובו של ג'ים קארי ובבימויו של טום שאדיק.
צוות שחקני המשנה בסרט כולל את הכוכבים קורטני קוקס, טון לוק, שון יאנג ודן מרינו, הקוורטרבק של המיאמי דולפינס.
אמנם זהו סרטו ה-14 של קארי, אך הסרט נחשב לכזה שהזניק את הקריירה הקולנועית המדשדשת שלו.
הסרט היה להצלחה בקופות, והכניס 107 מיליון דולר ברחבי העולם, בעוד תקציבו עמד על 11 מיליון דולר בלבד.
בעקבות הצלחת סרט זה, הופקו סרטי ההמשך "אייס ונטורה: בלש פראי" ו"אייס ונטורה ג'וניור", וכן סדרת טלוויזיה מצוירת בשם "אייס ונטורה: בלש בצחוק" שנמשכה שלוש עונות.
אייס ונטורה (ג'ים קארי) הוא חוקר פרטי (המכנה את עצמו "בלש חיות מחמד") ממיאמי, פלורידה, המתמחה בחקירת מקרים שבהם מעורבות חיות.
בעוד שנראה כי שיטות העבודה שלו יעילות, הוא אינו מוצא עבודה לעיתים תכופות, ולכן מפגר בתשלומי שכר הדירה שלו, בנוסף להיותו בדיחה בעיני תחנת המשטרה המקומית.
באצטדיון ג'ון רובי, הקמע של המיאמי דולפינס, סנופלייק הדולפינן, נחטף באמצע הלילה, שבועיים בלבד לפני משחק הקבוצה בסופרבול.
מר רידל, הבעלים של הקבוצה, יודע כי שחקני פוטבול יכולים להיות בעלי אמונות טפלות, ולכן מאמינים כי יפסידו בסופרבול, אלא אם כן סנופלייק יימצא ויוחזר אליהם.
הוא מטיל על מנהל התפעול שלו רוג'ר פרודאקטר (טרוי אוונס) ולמנהלת יחסי הציבור מליסה רובינסון (קורטני קוקס) למצוא את סנופלייק לפני תחילת הסופרבול, ואם לא – יפוטרו.
השניים שוכרים את אייס ונפגשים איתו.
אייס מחפש אחר רמזים בתוך המכל בו הוחזק הדולפין, ובתוך המסנן הוא מוצא את הרמז הראשון שלו: אבן ענבר כתומה, החתוכה בצורת משושה.
אייס מוצא כי האבן נפלה מתוך טבעת אליפות של ליגת AFC משנת 1984. אייס הופך תצלום רשמי של נבחרת שחקני האליפות לרשימת החשודים שלו, עובר על כולם, אך לא מוצא ביניהם אף שחקן אשר אבן ענבר כזו חסרה בטבעת שלו.
מליסה ואייס מקבלים דיווח כי רוג'ר פרודאקטר נפל אל מותו, והם הולכים אל זירת הפשע.
סגן לויס איינהורן (שון יאנג), סגן במשטרת מיאמי, מתעקשת שזאת הייתה התאבדות, אולם אייס מצליח להוכיח בקלות שהיה זה רצח, באופן שגורם לאיינהורן מבוכה רבה.
בעודו מנסה להבין איך מותו של פרודאקטר קשור למקרה חטיפתו של סנופלייק, אייס מגלה אודות שחקן עבר בשם ריי פינקל, אותו עדיין לא חקר.
מליסה מסבירה כי פינקל היה שחקן כוכב, אשר הצטרף לנבחרת באמצע העונה, ואילו התצלום שאייס השתמש בו עד כה צולם מוקדם יותר באותה השנה.
אייס מגלה כי פינקל לא הצליח להבקיע בבעיטה בסופו של משחק הסופרבול ה-17 שבאותה השנה, מה שהוביל להפסד של הדולפינס לקבוצת סן פרנסיסקו 49', ולאחר תום העונה, החוזה של פינקל לא חודש והמוניטין שלו נהרס.
אייס לוקח את מליסה בחזרה אל דירתו, והשניים מקיימים יחסי מין.
למחרת בבוקר אייס נוסע אל עיר מגוריו של פינקל, על מנת להיפגש עם הוריו של השחקן ריי פינקל בקולייר קאונטי, פלורידה.
הוריו של פינקל מספרים לאייס כי הוא אושפז במוסד לחולי נפש בטמפה לאחר שהקריירה שלו הסתיימה, משם ברח וכעת הוא חופשי.
גברת פינקל מראה לאייס את חדר השינה של בנה, אשר בו דברי נאצה רבים נגד דן מרינו, אותו פינקל מאשים בהחמצה של הבעיטה.
אייס צופה בקטע ארכיון, בו פינקל טוען כי מרינו החזיק את הכדור לפני הבעיטה, כאשר השרוכים כלפי פנים, בעוד היה עליו להחזיקו עם השרוכים כלפי חוץ.
אייס מתקשר למליסה, להזהיר אותה כי מרינו נמצא בסכנה, אך שיחה זו מתקיימת מאוחר מדי, לאחר שמרינו כבר נחטף.
אייס נפגש עם סגן איינהורן ומספר לה כי לדעתו חטיפתם של מרינו ושל סנופלייק קשורות זו בזו, וכי פינקל אחראי לשתיהן, לאחר שחיכה כל השנים עד אשר המיאמי דולפינס יגיעו שוב לסופרבול, על מנת לנקום את עלבונו, על כך שאת המספר שלו בקבוצה הם נתנו לסנופלייק.
איינהורן מתקרבת אל אייס, והשניים מתנשקים בלהט.
במהלך הנשיקה, אייס מרגיש דבר מה בצמוד לירכו, והוא מניח כי זהו אקדחה של איינהורן.
איינהורן אומרת לאייס כי מעתה ואילך היא תטפל בחקירה, אך אייס עדיין לא מסופק ממאמציה.
הוא מעמיד פני בעל פיגור שכלי, על מנת להשיג גישה למוסד בו אושפז פינקל.
במוסד, אייס מוצא בחפציו של פינקל עיתון ישן בו כתוב כי לויס איינהורן היא נעדרת, אשר מעולם לא נמצאה.
במהלך התחבטויות רבות לגבי הקשר ביניהם, מתיישב כלבו על תמונתו של פינקל ושערותיו מתמזגות עם התמונה לדיוקן מושלם של סגן איינהורן.
בו ברגע מסיק אייס כי לויס איינהורן היא ריי פינקל בתחפושת.
תחושת הניצחון שלו מתחלפת במהירות בתחושת גועל, לאחר שקלט כי נישק גבר, וכי מה שחשב לאקדח, היה למעשה זקפתו של פינקל.
אייס עוקב אחרי סגן איינהורן למחסן מרוחק על-יד הנמל, והשניים נאבקים זה בזה, עד אשר כוחות משטרת מיאמי מגיעים למקום, על מנת לעצור את אייס, על פי הוראותיה של סגן איינהורן, הטוענת כי אייס עומד מאחורי החטיפות.
אייס מסביר את מניעיה של איינהורן וטוען כי היא למעשה ריי פינקל.
אייס מפשיט את איינהורן בהנאה, ומוכיח לכל המשטרה כי היא אכן גבר בכך שהוא חושף בפניהם את זקפתו של פינקל, הבולט בתוך תחתוניו.
אייס מגלה כי איינהורן הרגה את פרודאקטר, מאחר שהוא גילה את זהותה האמיתית.
אייס אף מוצא ברשותה של איינהורן את טבעתו של פינקל, ובה האבן החסרה, בכך מוכיח כי איינהורן הנה פינקל ללא ספק.
פינקל נעצר בגין כל פשעיו ומובל מן המקום.
הסרט מסתיים כאשר מרינו וסנופלייק משוחררים, חוזרים בזמן מחצית משחק הסופרבול בין מיאמי דולפינס נגד הפילדלפיה איגלס ומודים לאייס על עזרתו.
טרייסי לורן מארוו , המוכר בשם הבמה אייס-טי (Ice-T), הוא מוזיקאי ושחקן אמריקאי.
מתחילת שנות השמונים הוציא אייס-טי שמונה אלבומי מוזיקה בסגנון היפ הופ, ראפ והבי מטאל, והיה ממקימי להקת ההבי-מטאל הידועה "בודי קאונט".
במקביל שיחק בסרטים וסדרות טלוויזיה רבות, ביניהן ידועה בעיקר דמותו של הבלש פין טוטואולה מסדרת הדרמה המשטרתית של NBC "חוק וסדר: מדור מיוחד", אותה הוא מגלם משנת 2000.
נולד בניוארק שבניו ג'רזי, למשפחה אפרו-אמריקאית.
אמו מתה מהתקף לב כשהיה בן 9, ואביו מת מאותה סיבה כארבע שנים מאוחר יותר.
בגיל 13 עבר להתגורר בבית משפחת דודתו בלוס אנג'לס שבקליפורניה.
ב-1976, במהלך סיום לימודיו בבית הספר התיכון, נולדה בתו הראשונה מחברתו, והם גידלו אותה תוך כדי לימודיהם.
בתקופה זו הוא חבר לכנופיות רחוב וניסה להתפרנס בדרכים לא חוקיות, בהן פריצה למכוניות וסחר בסמים.
לאחר התיכון שירת אייס-טי בצבא ארצות הברית במשך ארבע שנים, וגם במהלכן היה מעורב בגנבות ונכלא, ובתקופות מסוימות עסק בסרסרות בהוואי.
במהלך שירותו הצבאי החל להתעניין במוזיקת היפ הופ, ולכתוב מוזיקת ראפ משלו.
לאחר שחרורו מהצבא, החליט להתרחק מחיי הפשע ולהתמקד במוזיקה.
בהוקרה למושא הערצתו, הסופר והסרסור-לשעבר אייסברג סלים, אימץ את שם הבמה "אייס-טי", ועבד תחילה כ-די ג'יי במסיבות.
הוא נפרד מחברתו ואם בתו, והמשיך מדי פעם בפעילות פלילית, כגון שוד חנות תכשיטים עם חבריו מהתיכון.
ב-1982 פגש את המפיק ויליאם סטרונג בחברת התקליטים סאטורן, והקליט את הסינגל הראשון שלו, "Cold Wind Madness" (The Coldest Rap), שזכה להצלחה בחוגי מוזיקת שוליים, אך לא הושמע בתחנות הרדיו.
בתקופה זו נפצע אייס-טי בתאונת דרכים, וכשיצא מבית החולים החליט שלא לחזור לעולם הפשע ולהתמקד בקריירת ראפ.
ב-1986 יצא הסינגל השני שלו, "6 'in the Mornin", שזכה להצלחה במועדונים.
אלבומו הראשון, "Rhyme Pays", יצא ב-1987 בהפקת חברת "Sire Records", והגיע במכירות לדרגת תקליט זהב.
ב-1988 יצא אלבומו השני, "Power", תחת לייבל עצמאי משלו, "Rhyme Syndicate"; גם תקליט זה זכה למעמד אלבום זהב.
Just Watch What You Say", יצא ב-1989 וביסס את הפופולריות שלו בעולם הראפ.
אלבומו הרביעי והידוע ביותר, "O.G.
Original Gangster" (1991), נחשב לאחד החשובים בעולם הראפ, שהגדיר את מוזיקת הגנגסטה ראפ.
אחד השירים באלבום, "בודי קאונט", בוצע על ידי להקה הבי מטאל חדשה שהקים, בודי קאונט; אייס-טי יצא עם הלהקה לסיבוב הופעות מוצלח, וזכה לפופולריות בקרב בני נוער וחובבי מוזיקה אלטרנטיבית.
בהמשך השתתף בסינגל "Back on the Block" לצד אמנים ידועים נוספים, ביצירה של קווינסי ג'ונס שהיוותה שילוב של ראפ, ג'אז, פאנק וסול; על פרויקט זה זכה אייס-טי, יחד עם חברי הקבוצה של ג'ונס, בפרס גראמי.
אחד השירים הבאים שהוציאה להקת בודי קאונט, "Cop Killer", על נקמה בשוטרים שפועלים בגזענות כנגד שחורים, ספג ביקורת והתנגדות מאיגוד הרובאים הלאומי וארגוני שוטרים שונים; האלבום הראשון של הלהקה, "בודי קאונט", הוצא לפיכך מחדש ב-1992, ללא השיר השנוי במחלוקת.
בעקבות הפרשה חזרה בה חברת התקליטים של טיים וורנר מכוונתה להוציא את אלבומו הבא של אייס-טי, שכלל את השיר.
האלבום "Home Invasion" יצא ב-1993 במסגרת חברת "Priority Records", והגיע למקום ה-14 במצעד בילבורד 200. אייס-טי המשיך בשיתופי פעולה עם אמנים נוספים, בהם הופעת אורח באלבום של בלאק סבאת' (1995).
לאחר הפסקה ארוכה, יצא אלבומו הבא של אייס-טי, "Gangsta Rap", רק בשנת 2006. עטיפת האלבום הפרובוקטיבית, שכללה את תמונתם של אייס-טי ואשתו הטרייה, הדוגמנית ניקול "קוקו" אוסטין, שוכבים עירומים במיטה, קיבלה ביקורות שליליות; גם תוכני האלבום עצמו לא זכו להתלהבות מצד מבקרי המוזיקה.
כיום ממשיך אייס-טי בשיתופי פעולה מוזיקליים עם אמנים ולהקות הארד רוק ומטאל רבות.
בשנת 1984 אייס-טי הופיע לראשונה בתפקיד משנה בסרט הקולנוע "שיגעון הברייקדאנס" שעסק בברייקדאנס, בבימויו של הבמאי הישראלי יואל זילברג; הוא הופיע גם בסרט ההמשך "Breakin' 2: Electric Boogaloo" שנה לאחר מכן.
ב-1991 כיכב בתפקיד בלש משטרה בסרט הפשע "New Jack City", לצד וסלי סנייפס.
כן הופיע בתפקידי מנהיג כנופיה בסרטים "Ricochet" (1991), לצד דנזל וושינגטון; ו"Trespass" (1992), לצד ביל פקסטון.
ב-1993 הופיע לצד כוכבי ראפ רבים בסרט הקומי "מי האיש?", וב-1994 כיכב בתפקיד הראשי בסרט הפעולה "Surviving the Game".
ב-1995 גילם סוחר סמים בסדרת הטלוויזיה "רחובות ניו יורק" (אנ'), לאורך שתי עונות; על תפקידו זכה בפרס NAACP Image בקטגוריית שחקן משנה.
ב-1997 היה שותף עם דיק וולף ביצירת סדרת הפשע של NBC "Players", וכיכב בה בתפקיד הראשי, עד שהופסקה בתום העונה הראשונה.
שיחק גם בסרט הסאטירי "המעדנייה".
ב-1998 הופיע בתפקיד סרסור בסרט הטלוויזיה "Exiled: A Law & Order Movie", המבוסס על הסדרה הוותיקה "חוק וסדר" של וולף.
שיתופי הפעולה הללו עם וולף הובילו אותו להציע לאייס-טי תפקיד קבוע בסדרה "חוק וסדר: מדור מיוחד", ומשנת 2000 הוא מגלם בה את הבלש המשטרתי פין טוטואולה, לצד כריסטופר מלוני (שפרש מהסדרה בסוף העונה ה-12), ומרישקה הרגיטאי.
ב-2002 זכה בשנית בפרס NAACP, על תפקידו בסדרה זו.
לאורך השנים, במקביל להופעתו בסדרה "חוק וסדר: מדור מיוחד", המשיך אייס-טי להופיע במספר סרטי טלוויזיה, סרטי תעודה ואף דיבוב משחקי וידאו.
ב-2006 הופיע בתוכנית מציאות בת שישה פרקים על שמו, "Ice-T's Rap School", בערוץ VH1; בכל פרק בתוכנית לימד אייס-טי קבוצה של בני נוער מניו-יורק איך להפוך ללהקת היפ הופ טובה, ובסוף העונה הופיעה הקבוצה בפתיחת הופעתה של להקת פאבליק אנמי.
נוסף לבתו הבכורה, שנולדה בהיותו בן 18, נולד לו בן מחברתו משנות השמונים דרלין אורטיז, ב-1992. ב-2005 נישא לדוגמנית ניקול "קוקו" אוסטין.
אייסאקו סאטו (ביפנית: 佐藤 榮作; 27 במרץ 1901 – 3 ביוני 1975) היה פוליטיקאי יפני וראש ממשלת יפן ה-39 במספר.
נבחר לראשונה ב-9 בנובמבר 1964, וסיים את כהונתו, לאחר שלוש קדנציות, ב-7 ביולי 1972. סאטו היה ראש הממשלה היפני שכיהן במשך הזמן הארוך ביותר.
סָטוֹ נולד במחוז ימאגוצ'י, ולמד משפט גרמני באוניברסיטת טוקיו.
ב-1923 הוא עבר את בחינות השירות הציבורי, ובשנה שלאחר מכן החל לעבוד במשרד הרכבות היפני.
סאטו נכנס לדיאט ב-1949 כנציג המפלגה הליברלית.
הוא החל לטפס בסולם הדרגות וב-1951 עד 1952 שימש שר הדואר והתקשורת.
לאחר מכן הפך למזכיר הקבינט לראש הממשלה שיגרו יושידה מינואר 1953 עד יולי 1954.
לאחר יסוד המפלגה הליברלית-דמוקרטית עקב מיזוג המפלגה הליברלית עם המפלגה הדמוקרטית, שימש סאטו יושב ראש המפלגה מדצמבר 1957 עד יוני 1958, ולאחר מכן התמנה לשר האוצר בממשלותיהם של נובוסוקה קישי ושל האיאטו איקדה.
סאטו שימש שר הסחר הבינלאומי והתעשייה מיולי 1961 עד יולי 1962, ולאחר מכן היה מנהל הסוכנות למדע ולטכנולוגיה, מנהל הסוכנות לפיתוח הוקאידו ושר האחראי לארגון אולימפיאדת טוקיו, שנערכה בטוקיו ב-1964.
לאחר שאיקדה התפטר מתפקידו בעקבות הידרדרות בבריאותו, מילא סאטו את מקומו.
ממשלתו צברה כוח ובשלהי שנות ה-60 הוא שלט בכל ממשלת יפן.
כראש ממשלה נהנה סאטו מפופולריות, הודות לכלכלה המשגשגת.
עם זאת, מדיניות החוץ שלו, שאיזנה בין האינטרסים של ארצות הברית וסין, נחשבה חלשה.
בשל תמיכתו של סאטו בהסכם שיתוף הפעולה וההגנה בין יפן וארצות הברית ובמלחמת וייטנאם התעוררו ברחבי יפן הפגנות סטודנטים כנגד סאטו, שהתרחבו לכדי הפגנות ענק, ובסופו של דבר אילצו את סאטו לסגור את אוניברסיטת טוקיו לשנה אחת ב-1969.
לאחר שלוש כהונות כראש הממשלה, החליט סאטו שלא לרוץ לכהונה רביעית.
בבחירות הבאות זכה טקאו פוקודה במרבית הקולות של סיעתו של סאטו, אך שר המסחר והתעשייה קקואיי טנאקה נבחר לראשות הממשלה.
סאטו הביע תמיכה ברפובליקה הסינית.
הוא אישר הלוואה בסך 150 מיליון דולר לטייוואן ב-1965, ואף ביקר במדינה שנתיים לאחר מכן.
ב-1969 טען סאטו שההגנה על טייוואן היא חיונית להגנת יפן, והביע התנגדות להצטרפות סין לאומות המאוחדות ב-1971 ולביקור ניקסון בסין שנה לאחר מכן.
סאטו הגה את מדיניות שלושת הלַאווים ב-11 בדצמבר 1967, לפיה יפן לא תייצר, לא תכניס לתחומה ולא תביא לאזור נשק גרעיני.
במהלך כהונתו ברשות הממשלה חתמה יפן על האמנה למניעת הפצת נשק גרעיני, והדיאט אישר את עקרונות האמנה ב-1971.
עם זאת, על פי מסמכים סודיים מאותה תקופה שפרסמה ממשלת יפן ב-2008 עולה שסאטו דווקא תמך בפעולה גרעינית של ארצות הברית כנגד סין, וכן הסכים להצבת נשק גרעיני באוקינאווה, לאחר שזאת תשוב לריבונות יפנית.
בסוף מלחמת העולם השנייה הייתה אוקינאווה נתונה תחת כיבוש אמריקאי.
בעת ביקורו בארצות הברית ב-1965, ביקש סאטו מפורשות מהנשיא האמריקאי לינדון ג'ונסון להשיב את אוקינאווה ליפן, ובאוגוסט של אותה שנה היה לראש הממשלה היפני הראשון מאז המלחמה שביקר באי.
סאטו חתם על עסקה עם ריצ'רד ניקסון ב-1969, לפיה תשיב ארצות הברית את הריבונות על אוקינאווה ליפן, לאחר שתפנה את הנשק הגרעיני שהוצב באי, אך עם זאת, שמרה ארצות הברית על מספר בסיסים באזור.
הריבונות על אוקינאווה שבה ליפן ב-1972.
סאטו זכה בפרס נובל לשלום עם שון מקברייד ב-1974, והיה לאסייני הראשון לקבל פרס זה.
סאטו נישא להירוקו מצואוקה ב-1926, ולזוג היו שני ילדים, ריוטרו ושינג'י.
סאטו היה אחיו של ראש הממשלה היפני ה-56 נובוסוקה קישי.
ראקים נקש מאיירס , המוכר בשם הבמה אייסאפ רוקי (מעוצב כ-A$AP Rocky), הוא ראפר אמריקאי מהארלם, ניו יורק.
מאיירס חבר בהרכב ההיפ הופ אייסאפ מוב, ממנה אימץ את שם הבמה שלו.
בשנת 2011 הוציא רוקי לאור את מיקסטייפ הבכורה שלו, Live.
הצלחת המיקסטייפ הובילה לחוזה הקלטות עם חברות התקליטים RCA רקורדס וסוני מיוזיק אנטרטיינמנט.
ב-2013 הוציא את אלבום האולפן הראשון שלו, Long.
ASAP, שזכה לשבחים רבים ממבקרי המוזיקה והגיע למקום הראשון במצעד האלבומים האמריקאי בילבורד 200.
ראקים מאיירס נולד ב-3 באוקטובר 1988 בשכונת הארלם שבניו יורק, לאב מהגר מברבדוס.
הוא נקרא על שם הראפר ראקים.
בגיל שמונה החל רוקי לעסוק בראפ ולמד לעשות זאת מאחיו הגדול.
כשהיה בן 12, אביו נכנס לכלא על סחר בסמים.
כשמאיירס היה בן 13, נהרג אחיו בהארלם, מה שגרם לו לקחת את עיסוק הראפ ברצינות רבה יותר.
מאיירס הושפע בילדותו מהלהקות בון ת'אגס אנד הארמוני, וו טאנג קלאן, ראן די אם סי ומוב דיפ.
בגיל 15 חי יחד עם אמו במקלטים לחסרי בית, ומכר קוקאין בברונקס.
לאחר זמן מה עבר לניו ג'רזי.
בשנת 2007 הצטרף רוקי להרכב אייסאפ מוב מהארלם המורכב מראפרים, מפיקים, במאי קליפים ומעצבי אופנה, שחולקים תחומי עניין דומים במוזיקה, באופנה ובאמנות.
ASAP הם ראשי תיבות של "Always Strive and Prosper" ("תמיד תשאף ותצליח").
בשנת 2011 יצא מיקסטייפ הבכורה שלו, Live.
ASAP, שזכה לתשומת לב חיובית.
בתחילת פברואר 2012 הופיע אייסאפ רוקי יחד עם הראפר קנדריק לאמאר במופע חימום של סיבוב ההופעות של דרייק, The Club Paradise Tour.
ביולי, הופיע רוקי בפסטיבל המוזיקה של פיצ'פורק.
בהמשך השנה, הופעת הבכורה שלו בטלוויזיה בתוכנית האירוח "לייט נייט עם ג'ימי פאלון" תוכננה ל-20 ביולי, אך הוא נעצר בלילה שלפני, עקב מעורבותו בקטטה עם האמן iRome במנהטן.
לבסוף, הוא הופיע בתוכנית ב-21 באוגוסט, וביצע את השיר "Goldie".
ב-6 בספטמבר 2012 ביצע בטקס פרסי הווידאו קליפים של MTV את גרסת הרמיקס של השיר "(Cockiness (Love It" יחד עם ריהאנה.
את אלבומו הראשון של רוקי, Long.
ASAP, הפיקו, בין היתר, קלאמס קסינו, היט-בוי וג'ואי ביץ.
הסינגל הראשון מתוך האלבום, "Goldie", יצא ב-27 באפריל 2012. ב-27 באוגוסט, הוציא ההרכב אייסאפ מוב מיקסטייפ בשם Lords Never Worry.
באוקטובר, יצא הסינגל השני מתוך אלבום הבכורה שלו, "Fuckin' Problems" בהשתתפותם של דרייק, 2 צ'יינז וקנדריק לאמאר, שהיה לשירו הראשון של רוקי שהגיע לעשירייה הפותחת במצעד הבילבורד הוט 100. האלבום יצא ב-15 בינואר 2013, וזכה לרוב לביקורות חיוביות ממבקרים.
האלבום הגיע לצמרת מצעד בילבורד הוט 100, עם 139,000 עותקים בשבוע הראשון לצאתו בארצות הברית.
ב-16 במרץ 2014, הודיע רוקי כי הוא עובד על אלבומו השני, אלבום המשך לאלבום הבכורה.
ASAP, יצא לאור במאי 2015. הוא כולל הופעות אורח של ג'ו פוקס, פיוצ'ר, קניה וסט, ליל ויין ואמנים נוספים.
האלבום הגיע היישר אל המקום הראשון במצעד הבילבורד 200. ב-22 ביוני 2015 יצא השיר "Good for You" של הזמרת סלינה גומז בו התארח.
ב-2015 שיחק בסרט הנעורים "דופ", בתפקיד דום, ובשנת 2016 התארח בסדרת הטלוויזיה "אנימלס" ובסרט "זולנדר 2".
בשנת 2018 יצא אלבומו השלישי, Testing.
האלבום זכה לביקורות חיוביות והגיע למקום הרביעי במצעד הבילבורד 200. מתוך האלבום הצליח הסינגל "Praise the Lord (Da Shine)" בהשתתפות הראפר הבריטי סקפטה, שהגיע למקום ה-45 במצעד הבילבורד הוט 100, מכר למעלה משני מיליון עותקים וזכה בתואר הפלטינה הכפולה מאיגוד תעשיית ההקלטות האמריקאי.
בשנת 2025 שיחק בסרט הדרמה "If I Had Legs I'd Kick You" בתור ג'יימס.
באפריל 2025 הבמאי ספייק לי גילה כי ליהק את רוקי לסרטו "מפסגה לתהום" (אנ') לאחר שראה מם שהשווה אותו לדנזל וושינגטון.
ב-16 בינואר 2026 הוציא לאור את אלבומו הרביעי, Don't Be Dumb.
האלבום נכנס למקום הראשון במצעד בילבורד 200, עם 123 אלף יחידות אלבום שקולות שנצברו בארצות הברית.
זהו האלבום השלישי של אייסאפ רוקי שמגיע למקום הראשון במצעד, והראשון שלו זה יותר מעשור.
הסינגל "Punk Rocky" הקדים את יציאת האלבום ונכנס למצעד בילבורד הוט 100 במקום ה־64.
בסוף 2011 החל רוקי לצאת עם הראפרית האוסטרלית איגי אזליה.
אזליה אישרה כי הם נמצאים במערכת יחסים בריאיון עם מגזין Vibe בינואר 2012. ביולי 2012 הודיע רוקי שהם נפרדו.
ב-2012 רוקי עבר לסגנון חיים טבעוני.
הוא הצהיר על כך בסינגל שלו "Babushka Boy" שיצא בשנת 2019.
באפריל 2013 החל רוקי לצאת עם הדוגמנית האמריקאית שאנל אימן, וביוני 2014 השניים נפרדו.
ב-2016 אישר רוקי שהוא והדוגמנית קנדל ג'נר בזוגיות, לאחר מספר שנים של ידידות טובה.
לאחר שלוש שנים, השניים נפרדו.
בתחילת 2020 החל לצאת עם הזמרת ואשת העסקים ריהאנה ולהם שני בנים.
במאי 2025 הודיעה ריהאנה במהלך אירוע מט גאלה כי היא ובן זוגה רוקי מצפים לילד שלישי.
אייס היא סדרת טלוויזיה מונפשת אוסטרלית לילדים המשודרת בישראל בערוץ זום.
הסדרה עוקבת אחר עלילותיו של אייס מקדוגל שקיבל בטעות פלטה משוכללת מרופא שיניים.
כאשר הוא משתמש בפלטה היא גורמת לו צרות רבות וגם לסובבים אותו.
הוא מאוהב בטינה המקובלת שלא מתייחסת אליו ומנסה להשיג את תשומת לבה, אך ללא הצלחה.
הוגו (ערן מור) – הולוגרמה דמוית איש קטן המפעיל את הפלטה של אייס ועוזר לו.
מעוצב כמו נד צעיר, אבל לעומת נד הליצן, הוגו הוא גאון סופר אינטליגנטי בעל תפיסה מהירה.
טינה (לין כהן) – ילדה סנובית, אייס מאוהב בה ומנסה להשיג את תשומת לבה, אך ללא הצלחה.
גורדון (עמית יוסוביץ') – ילד בריון אשר מציק לאייס.
בקי מקדוגל (מייה קדוש) – אחותו החורגת והשטנית של אייס.
בקי חושדת שאחיה הוא חייזר פולש, ובנוסף לכך היא גם אובססיבית לחייזרים.
נד קרינקל (דוריאל זוהר) – איש מרושע ואומן התחפושות, משתף פעולה עם אימו כדי להשיג את הפלטה של אייס שנועדה לשיניים שלו.
הילדה קרינקל (הדר שחף מעיין) – אימו החד הורית של נד, אשר מנסה להוציא לאייס את הפלטה.
ice (בעבר: "אייס") הוא פורטל חדשות ואקטואליה ישראלי.
החל מנובמבר 2019, האתר מופעל על ידי חברת יו קלע בע"מ שבבעלות לאון עג'מי.
באוקטובר 1999 נוסד אתר "אייס" על ידי מו"ל מגזין "התקשורת" יובל סיגלר, האתר הוקם כגרסה המקוונת של עיתון הפקס "נמר של נייר" שסיגלר הוציא לאור החל מ-1991, והיה לאתר הראשון בישראל שעוסק בתחום השיווק והפרסום.
שם האתר היה ראשי התיבות של תחומי סיקורו הראשונים "Information, Communication, Entertainment".
עם הקמתו, האתר הפעיל חומת תשלום.
מרבית התכנים והשירותים שהוצעו במסגרת האתר, סופקו רק עבור מנויים.
האפשרויות לפרסום מודעות בלוחות הדרושים ומחפשי העבודה ובאינדקס החברות סופקו בחינם.
בינואר 2001 מכרה חברת אייס לחברת "קו מנחה" מחצית ממניות חברת דינטרנט, שעסקה בהפצת העיתון המשפטי "פקסדין", והפעילה אתר בעל שם זהה.
במרץ 2002 האתר החליף את מראהו ושינה את מודל ההכנסות.
תכניו נפתחו לציבור הרחב, והכתבות שהופיעו ב"חדר החדשות המרכזי" (שכונה "אייס ניוז") הוצעו באופן חינמי.
במקביל, הושקו קטגוריית "מינויים" המכילה מאגר מינויי מנהלים בחברות גדולות בישראל ופינת "אייס פלוס" שאליה מוזגו אינדקס החברות (שנותר חינמי), לוח דרושים (שהפרסום בו נעשה כרוך בתשלום), מנוע חיפוש לאיתור קמפיינים שעלו לאוויר לאורך השנים וכן פירוט בנושא אירועים מהתחום.
בפברואר 2006 בית משפט השלום בתל אביב פסק כי על "אייס" לפצות צלם שיצירתו הועתקה ממנו בלא רשותו.
עד 2009 פעל אתר "אייס" כגרסה המקוונת של העיתון היומי שיצר סיגלר, שנשלח באמצעות הפקס.
בנובמבר אותה השנה מכר סיגלר את האתר לקבוצת "קו מנחה".
לאחר הרכישה, "אייס" התמזג עם אתר שיווק והפרסום של "ביזפורטל" שהושק באוגוסט 2006 בשיתוף יפעת בקרת פרסום.
לאחר המיזוג, הופעלה באתר לראשונה מערכת טוקבקים.
במאי 2010 האתר החל לתת במה לבלוגים שעסקו בנושאים כלליים, מעבר לתחומי סיקורו.
באותה שנה, האתר עמד מאחורי קמפיין שיווקי תחת הסיסמה "שונאים פרסומות?
צפרו!" שעלה לרגל השקת האתר המחודש, שהיה ללא פרסומות.
ביולי 2013 מוזג בלוג הטכנולוגיה "140" באתר "אייס" והחל לפעול בו כערוץ הדיגיטל.
האתר הפעיל ערוץ וידאו בשם "אייס TV", במשותף עם אתר flix, תפוז אנשים ובשילוב כתבות מתוך אתר ביזפורטל.
באפריל 2015 האתר שדרג את המעטפת העיצובית הישנה, והושק ערוץ התוכן "אייס ספיישל" שהכיל בתוכו ארבעה מדורים: "אייסופ"ש", "סטטוס בזוגיות", "על חשבון אייס" ו-"under40", שהפך בהמשך לאחת הפינות הקבועות של הפורטל, המציגה צעירים ישראלים פורצי דרך עד גיל 40 מכל התחומים.
במרץ 2018 האתר השיק אריזה גרפית חדשה, ובמסגרתה הוחלף הלוגו.
לראשונה מאז הקמתו, האתר חולק לשלושה חלקים: כותרת ראשית, רצועת ימנית ובה חדשות, טורי דעה וכתבות וידאו ורצועה שמאלית ובה נתוני רייטינג וכלים נוספים.
במסגרת העיצוב מחדש, נחנכה גרסת מובייל.
בנובמבר 2019 מכרה קו מנחה את האתר לחברת "יו קלע" בבעלותו של לאון עג'מי.
במהלך אותה השנה פרשו חלק מאנשי הצוות הוותיקים, בהם אלכסנדר כץ, לאחר ששימש במשך עשור כעורך הראשי של האתר.
בראשית 2021, מונה העיתונאי ניר קיפניס לתפקיד העורך הראשי.
פחות מחודש לאחר המינוי, פרש במפתיע מתפקידו ויהודה לוינגר מונה להחליפו.
החל מאותה תקופה, ולצד הסיקור השוטף, האתר החל להפעיל מילון כלכלי ואנציקלופדיה עסקית.
מאותה שנה הצטרפו לאתר כמה פובליציסטים קבועים, כגון ירון זליכה, מתן חודורוב ויריב אופנהיימר.
עם הכותבים האורחים באתר לאורך השנים נמנים סיון כהן, יצחק בריק, עמירם לוין, רונית תירוש, אמיר חצרוני, יהודה שפר ויאיר נתניהו.
בינואר 2025 נכנס לתפקיד העורך הראשי של האתר, ענבל מנור.
לאייס שיתופי פעולה עם יפעת מחקרי מדיה, יפעת בקרת פרסום ו-vigo מקבוצת יפעת, בעלת השליטה בקבוצת קו מנחה, שבבעלותה היה האתר בעבר.
אתר 140 היה בלוג אשר עסק בסיקור תחומי האינטרנט, מדיה וטכנולוגיה.
הבלוג הוקם באוגוסט 2009 על ידי העיתונאית מעיין כהן, בשותפות שווה עם אתר האינטרנט נענע10, וקיבל את שמו בהשראת מגבלת התווים של הגבלת התווים של הרשת החברתית טוויטר.
בינואר 2010 רכשה "קו מנחה" את חלקה של "נענע10" באתר תמורת כ-145 אלף שקל והחלה לאחסן את האתר בשרתיה.
באוגוסט 2010 רכשה "קו מנחה" את חלקה של מעיין כהן באתר והגיעה לבעלות מלאה.
לאחר השלמת העסקה, כהן פרשה מניהול הבלוג.
ביולי 2013 הבלוג נסגר ושולב במדור הדיגיטל של "אייס".
אייס לייק היא מיקרוארכיטקטורת מעבדים המפותחת על ידי אינטל ומבוססת על צומתי 10 ננומטר.
אייס לייק מתוכנן לייצור עם ערכת השבבים 500 Series.
אייס לייק מהווה את הדור השני של מעבדי 10ננומטר (10nm+).
באפריל 2021 השיקה אינטל את המעבדים הראשונים לשרתים בארכיטקטורת אייס לייק.
המעבד Xeon Platinum 8380 מגיע עם תצורה של 40 ליבות, בעוד דגמים נוספים זמינים עם 38, 36 ו-32 ליבות מלבד כל אלו שהם 28 ליבות ומטה (שזה המקסימום שהיה בדור Xeon הקודם).
בנושא אבטחה, מעבדי Ice-Lake SP כוללים את סט התכונות SGX המספק סביבת ביצוע מוגנת (TEE) ברמה החומרתית שמונעות גישה ברמת הגרעין.
Ace היא רשת שיווק ישראלית, זכיינית של רשת Ace Hardware הבינלאומית , העוסקת בשיווק מוצרים לבית לחצר ולרכב.
נכון לשנת 2021 מונה הרשת 34 סניפים בישראל.
הרשת היא בבעלות החברה הציבורית מולטי ריטייל גרופ בע"מ
הרשת פועלת תחת המותגים "אייס" בתחום תחזוקת הבית ו"אוטו דיפו" בתחום אביזרי הרכב.
בעבר כללה הרשת גם את המותג "אייס אלקטריק" בתחום מוצרי החשמל לבית.
הרשת הוקמה כמיזוג של שתי רשתות עשה זאת בעצמך שהחלו לפעול בסוף שנת 1993, רשת "קנה ובנה" ורשת "אייס".
הרשת הממוזגת נקראה תחילה "אייס קנה ובנה", אך בהמשך נותר השם אייס בלבד.
הרשת הממוזגת הייתה בבעלות של שופרסל, כלל סחר (מקבוצת כלל (ישראל)) וחברת טמבור.
בשנת 1998, לאחר שאיש העסקים גד זאבי רכש את חברת כלל סחר, הוא הגדיל את אחיזתו באייס עד להיות בעל השליטה בחברה, לאחר שהחברה שבבעלותו "זאבי רשתות" רכשה חלק מהבעלות משופרסל ומטמבור.
קודם לרכישה בידי זאבי ניהלה אייס קנה ובנה שיחות לגבי אפשרות לביצוע מיזוג עם המתחרה שלה הום סנטר] אך הממונה על ההגבלים העסקיים לא אישר את המיזוג.
בשנת 1999 רכשה "אייס" את "אוטו דיפו", רשת חנויות למוצרים לרכב.
באותה עת היו ל"אוטו דיפו" 5 סניפים: 2 בחיפה, בצומת בילו, בקניון איילון ובבאר שבע.
הרשת עסקה בשיווק קמעונאי של חלקי חילוף ואביזרים שונים לרכב, וכן במתן שירותי התקנה של האביזרים הנרכשים ושירותים נוספים.
באפריל 2000 פתחה הרשת את הסניף ה-20 שלה בנמל תל אביב.
ב-2001 פתחה הרשת מחלקות למכירת מוצרי חשמל ביתיים תחת השם "אייס אלקטריק", בשיתוף קבוצת סקאל.
קודם לכן הפעילה רשת "אלקטרו דיפו" 14 חנויות מוצרי חשמל במודל של "חנות בתוך חנות" בסניפי אייס קנה ובנה.
בסוף 2018 הוקמה על ידי הקבוצה רשת חנויות למוצרי חשמל בשם "אייס אלקטריק", אך היא נסגרה לאחר שלוש שנים.
ביולי 2005, בעקבות פשיטת רגל של זאבי, הציע כונס הנכסים של חברת ההחזקות שלו, למכירה את רשת אייס.
את החברה רכשו קבוצת גאון אחזקות ושלמה זבידה.
הם הנפיקו את החברה, בשם אייס אוטו דיפו בע"מ, בבורסה לניירות ערך בתל אביב בנובמבר 2007.
בדצמבר 2006 הודיעה הרשת כי קיבלה זיכיון Ace הבינלאומית להקים רשת חנויות גם בטורקיה, במרץ 2008 חתמה על הסכם שותפות עם חברת האחזקות הטורקית ESAS להקמת הרשת, אך בעקבות התדרדרות המשמעותית ביחסי טורקיה–ישראל בוטל המיזם.
בינואר 2008 רכשה אייס את רשת "נרות בשנקין".
ב-2012 החברה נכנסה להקפאת הליכים עקב קשיים כלכליים, נמכרה לאלקטרה מוצרי צריכה ונמחקה מהמסחר.
ב-2017 רכשה קרן קדמה את פעילות החברה.
מינואר 2021 הרשת נסחרת מחדש בבורסה לניירות ערך בתל אביב, כחלק מקבוצת מולטי ריטייל גרופ בע"מ.
ב-2023 התברר כי אייס אינה עומדת באמות המידה הפיננסיות להן התחייבה בפני נושיה.
אייס ונטורה: בלש פראי הוא סרט קומי אמריקאי משנת 1995 בכיכובו של ג'ים קארי ובבימויו של סטיב אודקרק.
ג'ים קארי מגלם בסרט את אייס ונטורה, חוקר פרטי המתמחה בחקירת מקרים שבהם מעורבות חיות.
סרט זה הוא סרט המשך לסרט אייס ונטורה: בלש בצחוק.
לאחר שנכשל בניסיון להציל דביבון בהימלאיה, אייס ונטורה חווה התמוטטות רגשית והולך בעקבות כך לחפש שקט נפשי על ידי הפיכתו לנזיר טיבטי.
עם זאת, בהמשך מאתר אותו פולטון גרינוול, מיסיונר אפריקאי שמבקש ממנו שימצא חיה קדושה שהפכה לסלע המחלוקת בין שני שבטים.
יחד עם קופו הנאמן ספייק, ונטורה נוסע לאפריקה וחוזר לעבוד כחוקר פרטי המתמחה בחקירת מקרים שבהם מעורבות חיות.
בהמשך מתברר ש"החיה המקודשת" היא עטלף לבן נדיר ואייס סובל מפחד חמור מעטלפים שעליו הוא חייב להתגבר כעת.
אייס קפה הוא משקה קר על בסיס קפה אשר בדרך כלל ממותק.
אייס קפה נצרך במיוחד בחודשי הקיץ.
המשקה המקורי מכיל קפה מבושל חזק מהרגיל, ממותק עם סוכר או סירופ, מקורר, ולאחר מכן מוגש עם קוביות קרח בכוס.
ישנם בתי קפה שמכינים את המשקה על ידי הכנת קפה חזק מהרגיל, ואותו הם שופכים על קוביות קרח או קרח כתוש.
הקפה מבושל בחוזק גבוה מהרגיל בשל הדילול שנגרם על ידי הקרח.
במדינות שונות ישנם גם משקאות אייס קפה שנמכרים בבקבוקים ארוזים במכולות, אם כי משקאות אלו אינם מכילים קרח.
בישראל נפוץ משקה המכיל או מבוסס על חלב.
המשקה עובר ערבול תמידי כדי לשמור עליו נוזלי למרות טמפרטורת ההגשה הנמוכה.
ומרקמו מזכיר את משקה הברד הנפוץ.
המשקה נמכר בבתי קפה עצמאיים וברשתות בתי קפה.
בנוסף, בישראל נמכרים בקבוקים ארוזים של משקה קפה על בסיס חלב, וללא קרח.
באוסטרליה המשקה מוגש לרוב עם גלידה וקצפת.
המשקה עשוי לכלול גם סירופ, שמנת, אבקת קקאו, או פולי קפה.
באוסטרליה ניתן גם לקנות משקה אייס קפה בבקבוק ארוז.
מותגי האייס קפה הפופולריים ביותר באוסטרליה הם Ice Break ו-Dare.
בדרום אוסטרליה מותג האייס קפה "Farmers Union Iced Coffee" נמכר בכמויות גדולות יותר אף מקוקה קולה.
בצ'ילה המשקה מכונה "הלאדו" שפירושו "קפה קר".
המשקה פופולרי במיוחד בעונת הקיץ.
קפה הלאדו מורכב מאספרסו, או אבקת קפה אשר מוגש עם גלידה כמו גם עם תוספים ממותקים כגון וניל, קינמון או ריבת חלב.
לעיתים המשקה מוגש גם עם קצפת, ואגוזים קצוצים.
המשקה מוכן בסין לרוב בטכניקה בה משאירים את הקפה שיתקרר לטמפרטורת החדר במשך מספר שעות, ולאחר מכן מוסיפים למשקה קרח.
בצ'כיה המשקה מכונה "לדובה קאבה" (Ledova Kava).
בגרמניה ישנם סוגים שונים של אייס קפה (Eiskaffee).
הצורה הנפוצה ביותר של המשקה היא משקה על בסיס חלב בדומה למשקה האייס קפה הנפוץ באוסטרליה, אם כי משקה זה בדרך כלל מאוית "Eiscafé" ואותו ניתן לרכוש בבתי קפה ברחבי גרמניה וכמו גם בגלידריות.
המשקה מורכב מקפה אשר בושל ולאחר מכר קורר לטמפרטורת החדר, ושולב עם גלידת וניל, וקצפת.
אחד ממשקאות הקפה הפופולריים ביותר ביוון הוא וריאציה של האייס קפה אשר מכונה קפה פרפה (Frappé) .
הכנת המשקה כרוכה בשילוב של קפה נמס, מים, וסוכר באמצעות מערבל חשמלי או שייקר.
לאחר מכן מוסיפים למשקה חלב וקוביות קרח.
המשקה הפך פופולרי ברחבי העולם לאחר שתיירים רבים התוודעו למשקה באולימפיאדת הקיץ של 2004 באתונה.
בתי קפה רבים באיטליה מגישים וריאנט מקומי למשקה המכונה "קפה פרדו" (caffè freddo), אשר הוא קפה אספרסו שאוחסן בהקפאה ומוגש כ"ברד" (בדומה לאייס קפה בישראל).
הגרסה המקומית של המשקה ביפן, אשר מכונה "איסו קוהי" (アイスコーヒー), פופולרית בבתי הקפה עוד משנות ה-20 של המאה ה-20. המשקה מוגש עם סירופ מסטיק וחלב.
המשקה פופולרי גם בפיליפינים, שם הוא מוגש בבתי קפה רבים.
בפיליפינים ניתן גם לקנות משקה אייס קפה בבקבוק ארוז.
בצ'כיה המשקה מכונה "לדהנה קאבה" (ledena kava) והוא מוגש בבתי קפה ומסעדות בכל רחבי המדינה.
הגרסה המקומית של המשקה מורכבת מאספרסו כפול, גלידת וניל, קצפת, פתיתי שוקולד או שקדים, וופל.
בסרי לנקה המשקה נצרך לרוב באירועים מיוחדים, כמו חתונות, אשר נערכים בשעות אחר הצהריים.
הגרסה המקומית של המשקה מכיל מעט ברנדי.
הגרסה המקומית של המשקה בתאילנד, אשר מכונה אוליאינג (โอเลี้ยง) כוללת קפה שחור חזק, בתוספת סוכר, שמנת כבדה, והל, אשר מוגש עם קרח.
לעיתים המשקה מוגש עם קצפת, קינמון, וניל או אניס.
זהו פריט נפוץ למדיי במסעדות תאילנדיות.
אייסטה סמילגוויצ'יוטה (בליטאית: Aistė Smilgevičiūtė; נולדה ב-29 באוקטובר 1977) היא זמרת ליטאית.
ייצגה את ליטא באירוויזיון 1999.
אייסטה נולדה בפלונגה ולמדה פילולוגיה קלאסית באוניברסיטת וילנה.
מאז 1996 היא חברה בלהקת "סקייל".
ב-1999 היא זכתה בתחרות קדם האירוויזיון הליטאית ונבחרה לייצג את ליטא באירוויזיון בירושלים, בתחרות היא שרה את השיר "ציפור שיר" בניב סאמוגיטאית של השפה הליטאית ולבסוף סיימה במקום ה-20 עם 13 נקודות.
ב-2012 הוענק לה ולהקתה אות מטעם נשיאת ליטא דליה גריבאוסקאיטה.
דארולד דורארד בראון פרגוסון ג'וניור , ידוע בשם הבמה אייסאפ פרג (מעוצב כ-A$AP Ferg), הוא ראפר אמריקאי.
פרגוסון הוא חבר בקולקטיב ההיפ הופ אייסאפ מוב, ממנה אימץ את שם הבמה שלו.
ב-2012 יצא המיקסטייפ הראשון של ההרכב אייסאפ מוב, Lords Never Worry.
האלבום קיבל ביקורות שליליות ברובן.
ב-2013 הוציא את אלבום הבכורה שלו, Trap Lord.
האלבום הגיע בשיאו למקום ה-4 במצעד אלבומי ה-R&B/היפ-הופ וזכה במעמד "אלבום זהב" מטעם איגוד תעשיית ההקלטות האמריקאי.
באפריל 2016 הוציא את אלבומו השני, Always Strive and Prosper.
באוקטובר 2016 יצא אלבום הבכורה של אייסאפ מוב, Cozy Tapes Vol.
האלבום הגיע למקום ה-13 במצעד בילבורד 200 וזכה להצלחה רבה.
ב-2017 הוציאו את אלבומם השני, Cozy Tapes Vol.
בשנת 2021 ביצע הופעת משחק בעונה השנייה של סדרת הפשע "הסנדק של הארלם" בתור רג'י.
ולנטין פטיט הפיק עבורו קליפ Floor Seats בשנת 2019.
שנהטקסקטגוריהתוצאה2013פרסי ה-BETרוקי השנהבמאי הווידאו קליפים של השנה
ויליאם אייסה האצ'ינסון השני הוא עורך דין, איש עסקים ופוליטיקאי אמריקאי מארקנסו, איש המפלגה הרפובליקנית, שכיהן כמושל ארקנסו ה-46 בשנים 2015–2023. קודם לכן הוא כיהן כתובע פדרלי, כחבר בית הנבחרים של ארצות הברית ובשני תפקידים בממשלו של הנשיא ג'ורג' ווקר בוש.
האצ'ינסון הציג את מועמדותו בבחירות המקדימות של הרפובליקנים בבחירות לנשיאות של 2024, אך פרש מהמרוץ לקראת הבחירות המקדימות בניו המפשייר.
ב-1982 מינה הנשיא רונלד רייגן את האצ'ינסון כתובע פדרלי במחוז המערבי של ארקנסו.
ב-1986 הוא התמודד ללא הצלחה בבחירות לסנאט של ארצות הברית מול הסנאטור הדמוקרטי המכהן והמושל לשעבר דייל במפרס, וארבע שנים לאחר מכן נוצח על ידי וינסטון בראיינט בבחירות למשרת התובע הכללי של ארקנסו.
ב-1996 הוא התמודד בהצלחה על מושב בבית הנבחרים של ארצות הברית, בו הוא ייצג את מחוז הבחירה השלישי של ארקנסו עד שב-2001 מינה אותו הנשיא ג'ורג' ווקר בוש כמנהל המנהל לאכיפת הסמים.
ב-2003 מינה אותו בוש כתת-מזכיר ביטחון המולדת של ארצות הברית לביטחון הגבולות והתעבורה.
ב-2005 פרש האצ'ינסון מתפקידיו בממשל בוש.
ב-2006 נבחר האצ'ינסון כמועמד המפלגה הרפובליקנית למשרת מושל ארקנסו, אך נוצח בבחירות הכלליות על ידי התובע הכללי של ארקנסו מייק ביבי.
ב-2014 הוא היה שוב מועמד המפלגה, והפעם הביס את מועמד המפלגה הדמוקרטית, חבר בית הנבחרים של ארצות הברית מייק רוס.
ב-2018 הוא נבחר לכהונה שנייה כמושל ברוב של כמעט שני שלישים.
בשל הגבלת כהונה, נמנע ממנו להיבחר לכהונה שלישית ב-2022, ובמקומו נבחרה שרה האקבי סנדרס.
בשנים 2020–2021 שימש האצ'ינסון כסגן יושב ראש אגודת המושלים הלאומית, לאחר מכן ועד 2022 הוא החליף את מושל ניו יורק אנדרו קואומו כיושב ראש הארגון.
אייסה האצ'ינסון נולד בעיר בנטונוויל שבארקנסו, כבנם של קורל וירג'יניה (לבית מאונט) וג'ון מלקולם האצ'ינסון האב.
ב-1972 הוא סיים לימודי תואר בוגר אוניברסיטה בחשבונאות באוניברסיטת בוב ג'ונס בקרוליינה הדרומית, וב-1975 קיבל תואר במשפטים מאוניברסיטת ארקנסו.
במשך 21 שנים הוא עסק בעריכת דין בפורט סמית' וטיפל ביותר ממאה תיקים.
בגיל 31 הוא היה התובע הפדרלי הצעיר ביותר בארצות הברית.
הוא עלה לכותרות ברמה הלאומיות כאשר ניהל בהצלחה את התביעה נגד ארגון העליונות הלבנה "הברית, החרב וזרוע האל" שהוקם על ידי הפוליגמיסט ג'יימס אליסון .
הארגון ניהל עימות מזוין עם כוחות אכיפת חוק מקומיים, מדינתיים ופדרליים, שנמשך שלושה ימים.
כתובע פדרלי, ניהל האצ'ינסון משא ומתן בדרכי שלום לסיום העימות המזוין.
ב-1986 התמודד האצ'ינסון על מושב בסנאט של ארצות הברית מול הסנאטור המכהן והמושל לשעבר דייל במפרס.
הייתה זו שנה מוצלחת עבור הדמוקרטים, והאצ'ינסון השיג תוצאה פחות טובה מהמועמד הרפובליקני שהתמודד מול במפרס ארבע שנים קודם לכן, ויליאם פ.
ב-1990 התמודד האצ'ינסון על תפקיד התובע הכללי של ארקנסו מול התובע המכהן וינסטון בראיינט, ונוצח בהפרש של 55 אחוזים מול 45 אחוזים מהקולות.
יחד עם שפילד נלסון, שימש האצ'ינסון כיושב ראש שותף של המפלגה הרפובליקנית בארקנסו בשנים 1991–1995, מתוכם בארבע השנים האחרונות כיושב ראש במשרה מלאה.
ב-1992 הוא שקל להתמודד שוב על מושב בסנאט מול במפרס, אך ויתר לטובתו של מייק האקבי, שנוצח על ידי במפרס.
חבר בית הנבחרים של ארצות הברית
ב-1992 נבחר אחיו של האצ'ינסון, טים כחבר בית הנבחרים של ארצות הברית מטעם מחוז הבחירה השלישי של ארקנסו, כאשר התפנה המושב בעקבות פרישתו של ג'ון פול האמרשמידט.
ב-1996, כאשר החליט טים לא להתמודד על תקופת כהונה שלישית בבית הנבחרים כדי להתמודד על מושב בסנאט של ארצות הברית שהתפנה בעקבות פרישתו של דייוויד פריור, התמודד האצ'ינסון על המושב של אחיו וניצח.
במערכת בחירות זו, האצ'ינסון, שהחליט בתחילה להתמודד על מושב של מחוז סבסטיאן, שהתפנה בבית הנבחרים של ארקנסו, התמודד בסופו של דבר על מושב בבית הנבחרים של ארצות הברית וניצח את אן הנרי, ידידה ותיקה של ביל והילרי קלינטון.
אף על פי שהנרי הוציאה כספים רבים יותר בהשוואה להאצ'ינסון במסע הבחירות, הנטייה הרפובליקנית של המחוז וסיועו של אחיו טים, הובילו אותו לניצחון עם 56 אחוזים של הקולות.
במערכת בחירות זו ניצח טים האצ'ינסון ונבחר לסנאט, בו הוא כיהן תקופת כהונה אחת עד ל-2003.
ב-1998 נבחר האצ'ינסון לתקופת כהונה שנייה בבית הנבחרים בתוצאה טובה יותר כאשר גרף 81 אחוזים מהקולות.
ב-2000 הוא נבחר ללא שהתמודדו מולו מועמדים יריבים.
האצ'ינסון שימש כאחד ממנהלי הליך הדחה (תובעים) במשפט ההדחה של נשיא ארצות הברית ביל קלינטון.
במהלך כהונתו, קבע האצ'ינסון שיא הצבעות שמרני, כפי שעשה אחיו.
הוא הוביל מאמצים למיגור נגע הסמים הבלתי חוקיים, במיוחד מתאמפטמין.
ב-1999 הוא היה מעורב במאמצים לרפורמה בחוקי מימון הבחירות והגיש הצעה חלופית להצעת החוק של כריס שייז ומרטי מיהן, שאליה הוא התנגד על רקע "הליכתם רחוק מדי" בניסיון לאסור על תשדירי טלוויזיה מטעם ארגוני צד שלישי.
הוא כן תמך בחוק הסנאט של ג'ון מקיין וראס פיינגולד.
האצ'ינסון ניסה ללא הצלחה לשנות את הצעת חוק הרפורמה לחילוט נכסים אזרחיים שביקשה למנוע שימוש לרעה בסמכות המשטרה לתפוס רכוש פרטי רק על סמך חשד לקשר לחקירה פלילית כלשהי.
התיקון שהוא הציע, לכאורה היה מסמיך את המשטרה להרוויח מכספי הסמים.
ב-2001, עם תחילת נשיאותו של ג'ורג' ווקר בוש, מונה האצ'ינסון כמנהל המנהל לאכיפת הסמים.
מינויו אושר בסנאט ברוב של 98 תומכים מול מתנגד אחד.
לאחר פיגועי 11 בספטמבר, הקים הקונגרס את המחלקה לביטחון המולדת של ארצות הברית.
הנשיא בוש מינה את האצ'ינסון להוביל את מנהלת ביטחון הגבולות והתעבורה של המחלקה.
ב-23 בינואר 2003 אישר הסנאט את המינוי, והאצ'ינסון שימש בתפקיד עד 1 במרץ 2005.
בראשית 2005 הקים האצ'ינסטון בליטל רוק, בשותפות עם בטי גומן וקירק טומפקינס, חברת ייעוץ בשם האצ'ינסון גרופ, וקיבל חוזה של שנה אחת יחד עם משרד עורכי הדין ונאייבל בוושינגטון די.
כיושב הראש של העיסוק שלהם תחום ביטחון המולדת.
במרץ 2006 הסתיים החוזה שלו עם ונאייבל כדי שהוא יוכל להתמקד במסע הבחירות שלו למשרת המושל ובחברת הייעוץ שלו.
בינואר 2007 הוא שב לשתף פעולה עם ונאייבל.
ביוני 2006 דיווח העיתון ארקנסו דמוקרט-גאזט ששוויה של השקעה של האצ'ינסון בסכום של 2,800 דולר בתאגיד Fortress America Acquisition, חברה שהוא נתן לה שירותי ייעוץ, הגיע למיליון דולר לאחר שהחברה יצאה בהנפקה ראשונה לציבור.
בדיווח העיתונאי נאמר שהאצ'ינסון לא היה יכול לממש את השקעתו במשך שנתיים נוספות.
על ששת מחזיקי המניות המייסדים של החברה, בנוסף להאצ'ינסון, נמנו חבר בית הנבחרים לשעבר טום מקמילן, הסנאטור לשעבר דון ניקלס, וחברת הון עצמי שבין השותפים בה היה ראש ה-CIA לשעבר ג'יימס וולסי.
ב-4 במאי 2006 מילא האצ'ינסון טופס גילוי נאות פיננסי שהוא נדרש להגיש כמועמד למשרת המושל.
בטופס לא נכללו 200,000 המניות שבבעלותו ב-Fortress America, שנסחרו אז במחיר של חמישה דולר למניה.
"זו השמטה בלבד", אמר האצ'ינסון כאשר נשאל על כך על ידי העיתונות ביוני.
ביום המחרת הוא הגיש דוח מתוקן.
בדצמבר 2010 הסכים האצ'ינסון לשמש כחבר ב"מיזם החוקה" .
הוא אמר ל-Associated Press שהוא הסכים להצטרף בגלל שהוא האמין שהמיזם הוא "משהו שחשוב לביטחון הלאומי שלנו ולמלחמה שלנו בטרור".
בעקבות הטבח בבית הספר היסודי סנדי הוק, הקים איגוד הרובאים הלאומי כוח משימה של מומחים בתחומי ביטחון המולדת, הכשרת כוחות אכיפת חוק, וביטחון במוסדות חינוך כדי לבחון את תקני הביטחון בבתי הספר באזורים נבחרים בארצות הברית.
מטרתו של כוח המשימה הייתה ליצור תוכנית מקיפה שתתייחס לביטחון הילדים בבתי הספר ולמנוע תקריות ירי כאלו בעתיד.
האצ'ינסון הוביל את כוח המשימה.
ב-2 באפריל 2013 הוא הציג את תוכנית "המגן הלאומי לבתי הספר" (National School Shield) במסיבת עיתונאים במועדות העיתונות הלאומי.
זמן קצר לאחר שובו לארקנסו, הכריז האצ'ינסון על מועמדותו למשרת המושל ב-2006. בתחילה, ניצב מולו מי שכיהן במשך שלוש תקופות כהונה כסגן המושל, וינטרופ פול רוקפלר, שהוביל בסקרים שלפני הבחירות המקדימות של הרפובליקנים.
אך פרישתו של רוקפלר מהמרוץ ומותו הפתאומי בראשית 2006 הובילו את האצ'ינסון לנצח בבחירות המקדימות.
בבחירות הכלליות הוא נוצח על ידי מועמד הדמוקרטים התובע הכללי של ארקנסו מייק ביבי.
ב-2014 נבחר האצ'ינסון שוב כמועמד הרפובליקנים למשרת מושל ארקנסו.
הוא זכה לתמיכתו של יושב ראש בית הנבחרים של ארקנסו דייבי קרטר.
ב-4 בנובמבר אותה שנה, לאחר שניצח בבחירות המקדימות של הרפובליקנים את קרטיס קולמן, הוא הביס את מועמד הדמוקרטים מייק רוס לאחר שזכה ב-55 אחוזים מהקולות, התוצאה הטובה ביותר של רפובליקני במרוץ למשרת המושל מאז תקופת השיקום.
ניצחונו העניק לרפובליקנים גם שליטה מוחלטת בממשלת המדינה מאז תקופת השיקום.
ב-6 בנובמבר 2018 נבחר האצ'ינסון לתקופת כהונה שנייה בניצחון סוחף לאחר שגרף 65 אחוזים מהקולות וניצח בכל מחוזות ארקנסו למעט שמונה.
בשנה שהייתה גרועה ברמה הלאומית עבור המפלגה הרפובליקנית, הוא הצליח לזכות בניצחון הגדול ביותר עבור מועמד רפובליקני בהיסטוריה של ארקנסו.
ב-13 בינואר 2015 הושבע האצ'ינסון כמושל ארקנסו.
ב-16 בנובמבר אותה שנה הוא אמר שהוא ימנע מפליטי מלחמת האזרחים בסוריה להיכנס למדינה בתגובה לפיגועי נובמבר 2015 בפריז.
בתקופת כהונתו של האצ'ינסון כמושל, חידשה ארקנסו את עונש המוות במדינה לאחר השעייתו ב-2005. ב-2021, הראתה בדיקת DNA שממצאים על כלי רצח ועל חולצה מגואלת בדם מזירת רצח לא תאמו ללידל לי , שהורשע והוצא להורג.
האצ'ינסון הגן על ההוצאה להורג של לי באומרו, "ממצאי בדיקת ה-DNA שפורסמו היום לא מציגים שום ראיה חותכת כדי לערער [על פסק הדין של לי]".
כמושל, יישם האצ'ינסון דרישות עבודה לנרשמים למדיקאייד.
כתוצאה מכך, בדצמבר 2018, איבדו כמעט 17,000 תושבי ארקנסו את ביטוח הבריאות שלהם, כאשר ההרשמה לתוכנית התאפשרה רק בשנה קלנדרית אחרת.
בפברואר 2019 חתם האצ'ינסון על חוק שהטיל אחריות פלילית על הפלה מלאכותית במסגרת הפיכת פסק דין רו נגד וייד.
ב-9 במרץ 2021 הוא חתם על חוק לאיסור כמעט מוחלט של הפלות.
הוא אמר שהחוק מיועד "להכין את הקרקע לכך שבית המשפט העליון של ארצות הברית יהפוך את פסק הדין רו נגד וייד.
הייתי מעדיף חקיקה שתחריג מקרי אונס וגילוי עריות, וזו דעתי העקבית, וציפיות אלו יגדילו את הסיכויים לבחינה מחדש של החוק על ידי בית המשפט העליון של ארצות הברית".
ב-8 במאי 2022, הגיב האצ'ינסון להערות של מנהיג סיעת המיעוט בסנאט מיץ' מקונל בנוגע לאפשרות של העברת חוק פדרלי עתידי לאיסור על הפלות ברחבי ארצות הברית: "אם בית המשפט יהפוך על פניו את רו נגד וייד, הם אומרים שהחוקה לא מאפשרת זאת, כך שהם יחזירו זאת למדינות.
ולשם מועדות פניו של הוויכוח הנמרץ.
ושם אנו עומדים להתמודד עם דאגות לפן של החמלה".
ב-2015 חתם האצ'ינסון על חוק שאסר על רשויות מקומיות להרחיב את ההגנות של זכויות האזרח ללהט"בים.
באותה עת, הייתה ארקנסו בין המדינות שאפשרו אפליה במקומות עבודה, בדיור ובעסקים על בסיס זהות מגדרית ונטייה מינית.
במרץ 2021 הוא חתם על חוק שהתיר לרופאים לסרב להעניק טיפול רפואי שלא במצב חירום ללהט"בים בהתבסס על התנגדות מוסרית.
באפריל 2021 הוא הטיל וטו על הצעת חוק שהגדירה התאמה מגדרית לקטינים באמצעות ניתוח או תרופות כבלתי חוקית, תוך שהוא הגדיר צעד זה כ"הישג עצום של הממשלה".
בהמשך עקף בית המחוקקים את הווטו של האצ'ינסון.
באוגוסט 2021, חתם האצ'ינסון על חוק שאסר על בתי עסק ומוסדות ממשלתיים לדרוש הצגת הוכחה לקבלת חיסון נגד COVID-19 מעובדים ולקוחות כתנאי לכניסתם לבית העסק או למוסד.
בעוד שארקנסו חוותה גל של מקרי קורונה, הוא גם חתם על חוק שאסר על פקידי ממשל המדינה והממשל המקומי לאכוף עטית מסכות.
מאוחר יותר הוא הביע חרטה על צעד זה.
בדצמבר אותה שנה שיבח האצ'ינסון את צעדי המדיניות של הנשיא ג'ו ביידן בנוגע למגפת הקורונה והודה לו על מאמציו בנוגע לחיסונים ועל פועלו נטול הפוליטיזציה בתגובת הממשל הפדרלי למגפה.
בינואר 2022 עודד האצ'ינסטון עסקים גדולים לא להיענות לדרישות החיסונים של ממשל ביידן.
האצ'ינסון דרש שרפובליקנים שניסו להפוך את תוצאות הבחירות לנשיאות ארצות הברית ב-2020 והפיצו את השקר הגדול של דונלד טראמפ על הונאת בחירות, לא ימונו לתפקידים פוליטיים.
הוא גם האשים את טארמפ בפילוג המפלגה ואמר שקונספירציות הבחירות שלו היו "מתכון לאסון".
ב-5 בפברואר 2022 גינו האצ'ינסטון והסנאטורית ליסה מרקאוסקי את הביקורת של הוועדה הרפובליקנית הלאומית כלפי חברי בית הנבחרים אדם קינזינגר וליז צ'ייני על השתתפותם בוועדת בית הנבחרים לחקירת ההסתערות על הקפיטול ותמיכתם בה.
במאי 2022 הודיע האצ'ינסון שהוא ישקול התמודדות על נשיאות ארצות הברית בבחירות לנשיאות של 2024 גם אם הנשיא לשעבר דונלד טראמפ יתמודד שוב, ושמועמדותו של טראמפ לא תהווה שיקול בהחלטתו להתמודד.
הוא הוסיף, "אני חושב שהוא עשה הרבה דברים טובים לארץ שלנו, אך אנחנו זקוקים לכיוון שונה".
ב-2 באפריל 2023, במהלך ראיון לכתב חדשות ABC ג'ונתן קארל, הכריז האצ'ינסון על מועמדותו לבחירות המקדימות לנשיאות ארצות הברית של הרפובליקנים ב-2024.
לקראת פתיחת מסע הבחירות שלו, אפיין האצ'ינסון את עצמו כמבקר של טראמפ, תוך שהוא קרא לנשיא לשעבר לפרוש מהמרוץ לאחר שהוגש נגדו כתב אישום על ידי חבר מושבעים גדול במדינת ניו יורק.
לאחר שהוגש נגד טראמפ כתב אישום על ידי חבר מושבעים גדול פדרלי בפרשת הטיפול הלקוי במסמכים המסווגים, מתח האצ'ינסון ביקורת על מועמדים רפובליקנים אחרים על כך שהודיעו שיעניקו לטראמפ חנינה אם הם ייבחרו.
הוא גם דחה האשמות שהוטחו על ידי עמיתיו הרפובליקנים שמחלקת המשפטים של ארצות הברית רודפת אחר טראמפ.
האצ'ינסון יצא נגד החלטת הוועדה הרפובליקנית הלאומית לדרוש ממועמדים שמעוניינים לקחת חלק בעימות בבחירות המקדימות לחתום על הבטחת נאמנות שהם יתמכו במועמד הרפובליקני שייבחר, באומרו שהוא לא יצביע לטראמפ אם הוא יורשע על ידי בית משפט פדרלי.
בשל תנאי העימות, ארגן האצ'ינסון פגישה של אנשי הוועדה הרפובליקנית הלאומית עם אחד מאנשי צוותו.
איש הצוות, בשמו של האצ'ינסון, ביקש שהוועדה תתקן את הדרישות כך שיתאימו לאינטרסים שלו.
בסופו של דבר חתם האצ'ינסטון על ההתחייבות, אך כאשר התבקשו המועמדים במהלך העימות להניף את ידם אם הם יתמכו בטראמפ כמועמד המפלגה אם הוא יורשע, היו האצ'ינסון ומושל ניו ג'רזי לשעבר כריס כריסטי היחידים שלא הסכימו לעשות כן.
מאז לא עלה בידו של האצ'ינסון להגיע להשתתפות בעימותים.
אחוזי התמיכה בו בסקרים נותרו חד-ספרתיים והגיעו בסופו של דבר לכאחוז אחד בודד.
ב-16 בינואר הוא פרש מן המרוץ, יום לאחר שהוא זכה ב-191 קולות בלבד באספות הבחירה באיווה, פחות קולות מכל אחד מהמועמדים האחרים, כולל המועמד הכמעט לא ידוע, ראיין בינקלי.
בעקבות פרישתו של האצ'ינסון מן המרוץ, פרסמה הוועדה הדמוקרטית הלאומית הצהרה בה היא לעגה למסע הבחירות שלו, "חדשות אלו הכו בהלם את אלו מאיתנו שלא יכלו להישבע שהוא כבר נשר מהמרוץ".
הצהרה זו עוררה גינויים מצד שמרנים מתנגדי טראמפ שנזפו במפרסמיה שתקפו את מי שחלק איתם את ההתנגדות לטראמפ.
מאוחר יותר קרא ראש סגל הבית הלבן ג'ף זיינטס לוועדה הדמוקרטית הלאומית להתנצל בפני האצ'ינסון.
ימים ספורים לפני הבחירות המקדימות בניו המפשייר הודיע האצ'ינסון על תמיכתו בניקי היילי.
להאצ'ינסון ולרעייתו סוזאן בורל ארבעה ילדים.
אחיו הבכור של האצ'ינסון, טים כיהן לפניו במושב מחוז הבחירה השלישי של ארקנסו בבית הנבחרים של ארצות הברית, וכיהן בסנאט של ארצות הברית בשנים 1997–2003 כאשר הובס בניסיונו להיבחר לכהונה נוספת בסנאט על ידי התובע הכללי של ארקנסו, הדמוקרט מארק פריור ב-2002. שני האחים הם בוגרי אוניברסיטת בוב ג'ונס.
שני ילדיו של טים, התאומים הזהים ג'רמי וטימותי צ'אד האצ'ינסון, היו התאומים הזהים הראשונים שכיהנו יחדיו בבית הנבחרים של ארקנסו.
אייסה האצ'ינסון הוא גיסו של חבר הסנאט לשעבר של ארקנסו, קים הנדרן, שב-1958 נשא לאישה את אחותו של האצ'ינסון, מרילי.בנם, חבר הסנאט המדינתי מטעם מחוז הבחירה השני, ג'ים הנדרן, הוא אחיינו של האצ'ינסון.
אוסטין ג'יימס היילי הידוע יותר בשם הבמה שלו, אייס אוסטין הוא מתאבק אמריקאי, המופיע בארגון ההיאבקות Impact Wrestling, שבו הוא אלוף העולם לזוגות הנוכחי של TNA ביחד עם כריס ביי.
בארגון זה, הוא היה פעם אחת אלוף ה-X דיוויז'ן של אימפקט.
אוסטין החל את הקריירה שלו בארגון ההיאבקות Combat Zone Wrestling (CZW) לאחר שסיים בהצלחה את האימונים בבית הספר להיאבקות של CZW.
בתחילת שנת 2019, שודרו קדימונים אשר נועדו לקדם את הבכורה של אייס אוסטין בארגון ההיאבקות Impact Wrestling.
ב-8 במרץ בפרק של התוכנית !Impact, אוסטין ערך את קרב הבכורה שלו בארגון כאשר הוא גבר על ג'ייק אטלס.
הוא נשאר בלתי מנוצח עד שערך את קרב הבכורה שלו באירוע השלם וצפה, United We Stand, שנערך ב-4 באפריל, במסגרת קרב אולטימייט X אשר קבע את הטוען לכתר לאליפות ה-X דיוויז'ן של אימפקט, שבסופו ג'וני אימפקט ניצח.
באירוע רבליון, שנערך ב-28 באפריל, אוסטין ניצח בקרב משושה את איידן פרינס, אדי אדוארדס, ג'ייק כריסט, ג'ייק דינר ופיטי ויליאמס.
לאחר מכן, אוסטין נקלע לפיוד קצר עם ויליאמס, שהוביל לקרב יחידים בין השניים בפרק של התוכנית !Impact, שבו אוסטין ניצח.
רצף הניצחונות של אוסטין בקרבות יחידים הגיע לסיומו ב-21 ביוני בפרק של התוכנית !Impact, כשהפסיד ל-TJP, שביצע את חזרתו לארגון.
אוסטין קיבל הזדמנויות להתמודד על אליפות ה-X דיוויז'ן של אימפקט באירועים Code Red ו-Unbreakable, שבשניהם הוא לא צלח במשימתו.
במהלך הקיץ של 2019, אוסטין פתח בפיוד עם אדי אדוארדס, כשהפיוד סבב סביב אשתו של האחרון, אלישה.
אוסטין ניצח את אותו אדוארדס ב-11 באוקטובר בפרק של התוכנית !Impact בקרב העפלה לקרב הסולם המחומש על אליפות ה-X דיוויז'ן באירוע באונד פור גלורי.
באירוע זה, שנערך תשעה ימים לאחר מכן, אוסטין זכה בתואר לאחר שניצח את טסה בלנצ'רד, דגה, ג'ייק כריסט ואייסי רומרו.
אוסטין המשיך בפיוד שלו עם אדוארדס, כשהפסיד לו בקרב רחוב באירוע Prelude to Glory, אך ניצח בקרב רחוב ב-29 באוקטובר בפרק של התוכנית !Impact.
הפיוד ביניהם הסתכם באירוע נו סרנדר, שנערך ב-7 בדצמבר, בקרב שולחנות שבו אדוארדס יצא עם ידו על העליונה.
אוסטין הגן על תוארו בהצלחה נגד ג'ייק כריסט באירוע טרנינג פוינט, דז באירוע Motown Showdown וטריי באירוע הארד טו קיל.
בתחילת שנת 2020, אוסטין החל בפיוד עם אלופת העולם של אימפקט, טסה בלנצ'רד.
הפיוד ביניהם התקדם לעבר קרב אלוף נגד אלוף באירוע סקריפייס, שנערך ב-22 בפברואר ובו בלנצ'רד ניצחה.
מאחר שבלנצ'רד ניצחה, היא קיבלה הזדמנות להתמודד על אליפות ה-X דיוויז'ן של אוסטין ב-25 בפברואר בפרק של התוכנית !Impact.
בקרב זה ביניהם אוסטין שמר על תוארו לאחר שהפסידה כתוצאה מפסילה בשל התערבות של טאיה ואלקירי.
תקופת כהונתו של אוסטין כאלוף ה-X דיוויז'ן הגיעה לסיומה באירוע רבליון, שנערך ב-21 באפריל, כשנחל הפסד לווילי מאק.
הוא קיבל קרב חוזר מול מאק ב-5 במאי בפרק של התוכנית !Impact במסגרת קרב משולש אשר כלל בנוסף את כריס ביי, לעומת זאת, בקרב זה מאק ניצח והגן על תוארו בהצלחה.
לאחר שאיבד את אליפות ה-X דיוויז'ן, אוסטין השתתף בטורניר אשר קבע את הטוען לכתר לאליפות העולם של אימפקט.
הוא ניצח את ריינו, הרננדז וונץ וכתוצאה מכך ניצח בטורניר.
לעומת זאת, הוא לא צלח בניסיונו לזכות באליפות.
לפיכך, הוא חבר לשורות המתאבק מאדמן פולטון על מנת להשיג את אליפות העולם של אימפקט.
באירוע סלאמיברסרי, שנערך ב-18 ביולי, הוא השתתף בקרב הדחות מחומש על אליפות העולם הפנויה של אימפקט נגד טריי, ריץ' סוואן, אריק יאנג ואדי אדוארדס, שבסופו אדוארדס ניצח וזכה בתואר.
באירוע באונד פור גלורי, שנערך ב-24 באוקטובר, אוסטין ופולטון אתגרו ללא הצלחה את הצפון (אית'ן פייג' וג'וש אלכסנדר) לקרב על אליפות הזוגות של TNA של האחרונים.
מאותה הנקודה, אוסטין נעדר מהופעות מכיוון שהארגון לא מצא דרך לערב אותו בעלילות.
לעומת זאת, הוא חזר באירוע ג'נסיס, שנערך ב-9 בינואר 2021, כשזכה בגביע הסופר X.
באירוע עצמו, הוא גבר על סואיסייד בסיבוב הראשון, הדוד ג'ייק בחצי הגמר ובלייק כריסטיאן בגמר על מנת לזכות בטורניר.
אוסטין הוא מעריץ של כלי הסקייטבורד ומתאמן בפארקור.
הישגים בארגון ההיאבקות AAW Wrestling – AAW
אליפות הזוגות של AAW (פעם אחת) - עם מאדמן פולטון
אליפות ה-Wired של CZW (פעם אחת)
אליפות אלטרו אימפקטו של DTU (פעם אחת)
אליפות העולם לזוגות של TNA (פעם אחת, נוכחי) - ביחד עם כריס ביי
פרסי סוף השנה של Impact (פעמיים)
קרב השנה (2020) – נגד אדי אדוארדס נגד טריי נגד אריק יאנג נגד ריץ' סוואן באירוע סלאמיברסרי
PWI דירג אותו במקום ה-94 מתוך 500 המתאבקים הטובים ביותר לשנת 2020
אליפות סקראמבל של PWR (פעם אחת)
אליפות אולטימייט הייבריד של WXW (פעם אחת, נוכחי)
אייסה גונסאלס (בספרדית: Eiza González; ב-30 בינואר 1990) היא שחקנית קולנוע וטלוויזיה ומוזיקאית מקסיקנית.
לאחר מכן החלה את הקריירה שלה בארצות הברית בסדרה "מצאת החמה עד צאת הנשמה: הסדרה" בתור סאנטאניקו פאנדומניום, ובסרטי קולנוע כמו "בייבי דרייבר", "אליטה: מלאך קרב", "מהיר ועצבני: הובס ושואו", "בלאדשוט" ו"גודזילה נגד קונג".
גונסאלס נולדה ב-30 בינואר 1990 במקסיקו סיטי, בירת מקסיקו, בתם של הדוגמנית המקסיקנית גלנדה ריינה ושל קרלוס גונסאלס ולה אח אחד - יולן.
אביה נהרג בתאונת אופנוע כשהייתה בת 12, דבר שהיא ציינה כגורם שהשפיע על הקריירה שלה.
היא למדה בשני בתי ספר פרטיים במקסיקו סיטי: "Edron Academy" ו-"ASF Mexico".
לאחר מכן למדה במשך שנתיים בבית הספר למשחק "Centro de Educación Artística" וסיימה את לימודיה ב-2007.
התפקיד הראשון שלה בטלוויזיה היה בתפקיד ראשי של לולה ולנטה בטלנובלה המקסיקנית "Lola: Once Upon a Time" מ-2007. ב-2008 היא עברה לניו יורק ללמוד משחק במכון לי סטרסברג לתיאטרון ולקולנוע ושבה למקסיקו בסוף אותה שנה, אז דיבבה בסרט "הורטון שומע מישהו" לספרדית את ג'סיקה קוויליגן.
באפריל 2009 לוהקה לפרק אחד בסדרה המקסיקנית "נשים רצחניות" בתור האנטגוניסטית גבי.
לאורך השנים שיחקה בסדרות וסרטים שונים, ביניהם בסדרה "מצאת החמה עד צאת הנשמה: הסדרה", בסרט "בייבי דרייבר", "אליטה: מלאך קרב", "מהיר ועצבני: הובס ושואו", "בלאדשוט", "אכפת לי", "גודזילה נגד קונג", דיבוב בסרט "ספיריט: לחופש נולד" ובסרט "אמבולנס".
מעבר להיותה שחקנית, גונסאלס היא גם מוזיקאית שהוציאה שני אלבומי מוזיקה ומיני-אלבום, וכן שימשה כפרזנטורית של מספר חברות ובהן "Neutrogena".
גונסאלס מתגוררת החל מאוגוסט 2013 בלוס אנג'לס.